Skupinska vstopnica: “Akcija 3+1 brezplačno”

Ker je promocija ena ključnih aktivnosti za uspeh dogodka, vam na Olaii zagotavljamo podporo z vrsto uporabnih orodij in funkcij.

Pri pospeševanju prodaje vam lahko dodatno pomagajo promocijske kode in časovno ali količinsko omejene cenovne kategorije. Vse bolj priljubljena praksa pa postaja tudi prodaja skupinskih vstopnic, kjer kupec za spodbudo ob paketnem nakupu prejme eno ali več brezplačnih vstopnic.

Korist pri takšni prodaji je obojestranska

Organizator z akcijsko ponudbo hitreje doseže t. i. “network effect”, saj se potencialni obiskovalci v želji po dodatnem prihranku začnejo o dogodku aktivno pogovarjati v svojem krogu prijateljev.

Možnosti je ogromno, v našem primeru pa bomo opisali, kako nastaviti prodajo štirih vstopnic za ceno treh.

Na voljo sta dva razilična načina med katerima se odloči organizator sam, glede na to ali želi, da kupec prejme eno skupinsko vstopnico ali ločeno vstopnico za vsakega obiskovalca.

1. Ena vstopnica, ki omogoča več vstopov

Če se odločimo za prodajo paketa “Akcija 3+1 brezplačno”, na način, da kupec po zaključku nakupa prejme zgolj eno vstopnico, je konfiguracija tovrstne prodaje v sistemu Olaii Ticketing povsem enostavna. Pri vnosu novega tipa vstopnice nastavimo smiselno ime in količino paketov, ki jih želimo prodati ter ceno celotnega paketa.

Če je redna cena vstopnice 20 eur in želimo prodajati paket “3+1 brezplačno”, omejiti pa želimo prodajo za 20 paketov to pomeni, da ob vnosu tipa vstopnic nastavimo:

Ime tipa vstopnice: Akcija 3+1 brezplačno

Cena: 60 eur – Kupec plača ceno 3 vstopnic

Količina vstopnic: 20 – prodali bomo 20 paketov – skupaj 80 obiskovalcev.

Dodatno je potrebno v naprednih nastavitvah tipa vstopnic posodobiti še “Maksimalno število vstopov” na vrednost 4. To pomeni, da bo vstopnico na vhodu možno z aplikacijo za validacijo skenirati 4-krat, preden bo vstop zavrnjen.

Kupec tako kupljeno vstopnico lahko natisne ali pošlje še ostalim trem prijateljem, ali pa se na vhodu oglasijo vsi hkrati z eno vstopnico. Na vhodu pa je ključno, da osebje pred pričetkom dogodka izobrazimo, da je potrebno takšno vstopnico skenirati skupaj 4x, torej 1x za vsakega obiskovalca.

Nastavitve v spletni pisarni

Nakup ene skupinske vstopnice. ki omogoča več vstopov

2. Ločena vstopnica za vsakega obiskovalca

Obdržimo naš obstoječ primer “Akcija 3+1 brezplačno”, pri čemer je redna cena ene vstopnice 20 eur in želimo prodati 20 tovrstnih paketov. V primeru, ko želimo, da vsak obiskovalec prejme eno vstopnico, je potrebno izvesti naslednje korake in nastaviti vrednosti:

Ime tipa vstopnice: Akcija 3+1 brezplačno

Cena: 15 eur – Kupec bo kupil 4 vstopnice, kjer bo za celoten nakup plačal zgolj 60 eur – vrednost 3 vstopnic.

Količina vstopnic: 80 – ker želimo omejiti akcijo na 80 obiskovalcev – 20 paketov po 4 vstopnice.

V naprednih nastavitvah, je potrebno nastaviti vrednosti “Minimalno število vstopnic na osebo” na vrednost 4, ter “Multiplikator količine” prav tako na vrednost 4.

Z nastavitvijo minimalnega števila vstopnic, omejimo, da kupec lahko kupi najmanj 4 vstopnice. Z multiplikatorjem količine, pa omejimo, da lahko kupec kupi zgolj 4, 8 ali 12 vstopnic in ne vmesnih količin.

Kupec bo v nakupnem procesu v tem primeru opravil nakup 4 vstopnic. Na vhodu validiramo vsako vstopnico posebaj – kot pri klasični vstopnici.

Nastavitve v spletni pisarni

Nakup paketa vstopnic z ločeno vstopnico za vsakega obiskovalca

Ključno je, ne glede na način za katerega se odločimo, da na vhodu dogodka validiramo vstopnico vsakega obiskovalca.

Več o našem sistemu za prodajo vstopnic lahko preberete na povezavi Klik, za vprašanja pa smo na voljo tudi na info@olaii.com