Funkcija: Partnerske povezave – ključ do organizirane prodaje vstopnic

Pri dogodkih, kot so sejmi, gledališke predstave ali turistična doživetja, se organizatorji pogosto soočajo z izzivi pri distribuciji vstopnic za določene skupine kupcev kot so naprimer sejemski razstavljavci, šole, turistične agencije in drugi poslovni partnerji. V ta namen smo razvili inovativno funkcijo, zasnovano za ustvarjanje prilagojenih in nadzorovanih prodajnih kanalov.

Funkcija partnerske povezave omogoča ustvarjanje unikatne podstrani s prilagojenimi pogoji za določene skupine. Povezava je lahko opremljena z različnimi omejitvami, kar omogoča popoln nadzor nad tem, kdo lahko kupi vstopnice, v kolikšnem številu in po kakšni ceni.

Partnerske povezave za prioritetne skupine kupcev

Zasebna povezava, namenjena določeni skupini kupcev

Funkcija omogoča, da za partnerja ustvarite zasebno povezavo na kateri se nahaja stran, ki jo lahko personalizirate z njegovim logotipom in prilagojenim spremnim besedilom. Kar pa je najpomembnejše, zanj lahko urejate pogoje nakupa vstopnic, kot so cena, količina in obdobje prodaje. Partner lahko nakup opravi samostojno ali pa povezavo posreduje svojemu krogu strank. Skladno z vašim dogovorom ima lahko partner na voljo za nakup tudi vstopnice po znižani ceni, ali pa določeno količino brezplačnih vstopnic. S pomočjo funkcije si tako drastično zmanjšate količino administracije in porabljenega časa pri procesu distribucije vstopnic. Na voljo pa vam je tudi vsa potrebna statistika prodaje za vsako povezavo posebej.

Unikatna povezava s posebnimi pogoji nakupa

Naše orodje, vaša izvedba

Kot vedno, vam damo na voljo orodje, ki ga lahko uporabite na več različnih načinov, vse je odvisno od vaše domišljije. Spodaj pa navajamo le nekaj primerov.

Olaii organizatorju omogoča samostojno kreiranje dogodka in uporabo naprednih funkcij

1. Sejmi: Distribucija vstopnic za razstavljalce

Če organizirate sejme, se verjetno pogosto soočate z izzivom, kako svojim razstavljalcem omogočiti preprosto distribucijo vstopnic za njihov krog sodelavcev in prijateljev. Funkcionalnost partnerskih povezav vam lahko pri tem močno olajša delo – za vsakega razstavljalca lahko ustvarite ločeno podstran in tako ohranite popoln nadzor nad številom vstopnic in cenami, ki jih ima na voljo. Od kupcev vstopnic lahko zahtevate tudi osebne podatke, ki jih potrebujete npr. za izdelavo akreditacij ali marketinške namene.

2. Turistične točke: Sodelovanje z agencijami

Upravljalci turističnih točk pogosto sodelujejo z lokalnimi turističnimi agencijami, katerim običajno ponudijo znižane cene vstopnic. Agencije vstopnice nato, skladno z dogovorom, vključijo v svoje storitve in turistične pakete ter distribuirajo končnim kupcem.

Pri Olaii številnim turističnim znamenitostim že dolgo omogočamo prodajo vstopnic za terminske obiske. Z uvedbo funkcionalnosti partnerske povezave pa smo spletno prodajo še dodatno nadgradili. Vaši partnerji bodo lahko za svoje stranke vstopnice kupili kar prek spleta, kar bo dodatno zmanjšalo obseg administrativnega dela.

Olaii doživetja že v osnovi omogočajo prilagajanje količin in cen vstopnic za posamezne termine, s čimer lahko prispevate k enakomernejši razporeditvi obiska znamenitosti čez dan ali teden. S pomočjo partnerskih povezav lahko agencije še dodatno spodbudite k nakupu skupinskih vstopnic v manj obiskanih terminih – denimo z dodatnimi popusti ali ugodnejšimi cenami.

3. Nagrajevanje zvestih kupcev

Zveste kupce lahko nagradite z ekskluzivnim predprodajnim dostopom ali s posebnimi ponudbami.

Ustvarite unikatno povezavo za izbrano skupino kupcev

Določite omejitve koliko vstopnic lahko kupijo preko te povezave in kateri tipi vstopnic so jim vidni – npr. vstopnice po znižani ceni, ki niso na voljo na javni strani dogodka

Pošljite jim povezavo in sledite vaši analitiki prodaje v živo na nadzorni plošči

Nadgradite svoje poslovanje

Partnerske povezave niso zgolj dodatna funkcija – so strateško orodje, ki vam omogoča večji nadzor, prilagojeno izkušnjo, poenostavljeno administracijo ter večjo učinkovitost. Vas zanima več? Pišite nam na info@olaii.com in z veseljem vam priskočimo na pomoč.