Prodaja vstopnic za gledališča in kinodvorane

Na Olaii se že več let ukvarjamo s celovitim razvojem sistema prodaje vstopnic za gledališča in kinodvorane. V sodelovanju z gledališči smo tako razvili dovršen sistem, ki omogoča prodajo vstopnic preko spleta in prodajnih mest ter hkrati na blagajni gledališča.

Vse se je začelo že leta 2019 z vzpostavitvijo sistema za gledališče Glej, takrat še osnovna verzija naše blagajne s ticketing sistemom je danes dočakala številne nadgradnje funkcij, med katerimi so: abonmaji, UPN plačila, rezervacije, darilne kartice, zunanji zaslon za kupce in še veliko več.

KD Franca Bernika, KCK Kočevje in Mladinsko gledališče

Z našim programom si pri prodaji pomagajo že:

Gledališče Koper

Gledališče Glej

Slovensko mladinsko gledališče

Kulturni dom Franca Bernika

Mestni kino Domžale

Kulturni center Kočevje

Gledališče Park, Murska Sobota

Kulturni dom Bovec
in drugi

Manj dela, več predstav

Vsi naši vmesniki so zasnovani tako, da osebju zagotavljajo intuitivno uporabniško izkušnjo. Iz procesov priprave dogodkov, vnosa artiklov in same prodaje na blagajni smo izločili vse nepotrebne korake, zato je delo osebja bistveno hitrejše in brez potrebe po dodatnem učenju. Rezultat teh optimizacij je tudi možnost vzpostavitev sistema v izjemno kratkem času – zgolj v nekaj dneh. Za manj administracije pa ponujamo tudi avtomatizirane računovodske izvoze!

Blagajna s pestro zgodovino

Korenine Olaii blagajne segajo v leto 2014. V tem času je preizkusila delo v lokalih in trgovinah, predvsem pa na številnih prireditvah in koncertih z večtisočglavo množico, kjer jo brez dodatnega učenja uporablja tudi veliko število strežnega osebja.

V davčno blagajno, ki že v osnovi omogoča prodajo izdelkov in storitev, smo za namen uporabe v gledališčih dodali modul za prodajo vstopnic. Tako lahko naši naročniki vstopnice z enim klikom ponudijo v deljeno prodajo prek blagajne, spletnega mesta Olaii.com, široke mreže prodajnih mest ter po novem tudi prek Olaii kartomata.

Sistem darilnih kartic

Tisk vstopnic na blagajni

Prvi stik z gledališčem je nakup vstopnice

Platforma Olaii z nevtralnim in modernim izgledom ter možnostjo barvne prilagoditve omogoča, da v ospredje vedno stopi dogodek naročnika. Že od samega začetka smo platformo razvijali z namenom zagotavljanja najboljše nakupne izkušnje, prilagojene vsem napravam, s posebnim poudarkom na mobilne telefone. Danes lahko nakup preko spleta brez težav opravijo tudi manj tehnološko vešči uporabniki. Za čim hitrejši postopek smo omogočili prijavo z Google računom in shranjevanje podatkov kartice. Do vstopnice lahko uporabnik dostopa znotraj svojega Olaii profila, hkrati pa jo prejme na e-mail, po nakupu jo lahko shrani na napravo ali v Google ter Apple wallet.

Nakup vstopnice za predstavo Mladinskega gledališča z barvno prilagoditvijo

Modernizacija na modernizacijo

Z razvojem Kartomata smo želeli našim strankam ponuditi alternativo klasični prodaji na lokaciji. Osnovna motivacija pri razvoju kartomata je bila razviti rešitev, ki bo enostavna za vzdrževanje kot tudi za uporabo. Posvetili smo se tudi strojni opremi – kartomat smo oblikovali tako, da je vanj možno namestiti kar 300 metrov navitja termo papirja visoke gramature, kar omogoča daljše nemoteno delovanje in manj servisnih posegov.

Kartomat v Kulturnem centru Kočevje

Pripravljeni na sodelovanje?

Zavedamo se, da ima vsaka stranka svoj nabor specifičnih zahtev in potreb. Kljub temu smo že večkrat dokazali, da lahko tudi velika gledališča preklopimo na naš sistem za prodajo vstopnic v zgolj nekaj dneh. Za vprašanja smo vedno dosegljivi na info@olaii.com